अगले दिन जामि और मैं इयन डाउलिंग के नवी मुंबई स्थित शरणगृह देखने गए, जहां इतनी सारी दर्दनाक कहानियां सुनी मैंने बबिता, लावण्या और शमा नाम की बच्चियों से कि उनको बयान करना मुश्किल है। इन बच्चियों को किसी ने अगवा करके कोठों पर नहीं बेचा था, उनको अपने रिश्तेदारों ने दलालों को बेचा। उनको मुंबई में काम दिलाने का लालच देकर कोठों पर बेच दिया गया। उस समय एक बच्ची का दाम था पचास हजार रुपए। कुछ लड़कियां नौकरानी बनाई गर्इं अमीरों के घरों में। सुनिए, शमा की कहानी उसके शब्दों में, ‘हम तीन बहनें थीं और हमारी मां के मरने के बाद हमको मुंबई में अलग-अलग घरों में भेज दिया गया। मैं दस साल की थी और मेरी बहनें मुझसे छोटी थीं। मैं जहां भेजी गई वहां मुझे दिन रात नंगा रख कर काम करवाते थे। सजा देते थे जबर्दस्ती पेशाब पिला कर। रोज लोहे के सरिए से मारते थे और जब मेरे सिर पर एक बार मालकिन ने बहुत ज्यादा मारा और मैं बेहोश हो गई, तो मुझे सड़क पर फेंक दिया और जब होश आया, तो मैं एक कोठे पर थी।’